রাশিয়ার কামচটকা উপদ্বীপে অবস্থিত উষ্ণপ্রস্রবণের উপত্যকা (রাশিয়ান ভাষায় "দোলিনা গিজরোভ") ইউরেশিয়াতে একমাত্র উষ্ণপ্রস্রবণের ক্ষেত্র এবং পৃথিবীর দ্বিতীয় বৃহত্তম উষ্ণপ্রস্রবণের কেন্দ্রস্থল। ১৯৪১ সালে তাতিয়ানা উস্তিনোভা এই এলাকা আবিষ্কার এবং অনুসন্ধান করেন। প্রায় ২00 টি উষ্ণপ্রস্রবণের পাশাপাশি এখানে গরম পানির ঝরণা এবং চিরস্থায়ী স্পাউটার বিদ্যমান। এলাকাটি একটি জোরালো অগ্ন্যুত্পাতের কারণে গঠিত হয়েছিল। অদ্ভুত রকমের অগ্ন্যুত্পাত, এই উষ্ণপ্রস্রবণগুলির একটি গুরুত্বপূর্ণ বৈশিষ্ট্য। বেশিরভাগ উষ্ণপ্রস্রবণ একটু বাকা ভাবে উদ্গিরিত হয় এবং উষ্ণপ্রস্রবণের কোণ পৃথিবীর অন্যান্য ক্ষেত্রের উষ্ণপ্রস্রবণে খুবই কম থাকে। ৩ জুন, ২০০৭ সালে, উপত্যকার দুই তৃতীয়াংশ একটি বড় মাডফ্লো প্রভাবিত করে। পরে জানা যায় যে উপত্যকার উপরে একটি তাপীয় হ্রদ গঠিত হট্ছিল। কিছুদিন পরে পানি কিছুটা কমে গেলে কিছু ডুবে থাকা আকৃতি ও বৈশিষ্ট্য প্রকাশ পায়। ভেলিকান উষ্ণপ্রস্রবণ, সবচেয়ে বড় উষ্ণপ্রস্রবণের একটি, মাডফ্লোতে দেবে যায়নি এবং সম্প্রতি এটি সক্রিয় হতে দেখা গেছে। 

ইয়েলোস্টোন ন্যাশনাল পার্ক, ইউ এস
জীবতত্ত্ব
সাধারণ শ্রেণীকরণ
উষ্ণপ্রস্রবণের উপত্যকা, রাশিয়া